દીવાનખંડ પૂર્વ, ઈશાન અથવા ઉત્તરમાં તૈયાર થાય તો તે શુભ ગણાય છે. દિવાનખંડના બારણાની સામે જ મંદિર, મસ્જિદ કે ર્ધાિમક સ્થળનું બારણું ન આવે તે ઈચ્છનીય છે. ડ્રોઈંગ રૂમનું ધાબુ-છત બીજા રૂમ કરતા નીચી વધુ સારી ગણાઈ છે. આ રૂમમાં ચળકાટવાળા કલર ઊર્જા સ્રોેત માટે યોગ્ય ગણાયા નથી. શક્ય હોય ત્યાં સુધી પીળો કે ક્રીમ અથવા હલકા રંગ ઉપયોગી ગણાયા છે. આ રૂમમાં વજનદાર વસ્તુઓ દક્ષિણ કે પશ્ચિમ દિશા બાજુ મૂકી કે ગોઠવી શકાય. આ રૂમમાં “વોલ પોસ્ટર” રાખવા હોય તો યુદ્ધના, આંસુ પાડતા બાળક, રાક્ષસી, મૃત્યુ વખતના સીન કે ઘૂવડ અથવા હિંસક પ્રાણીઓના રાખવા વાસ્તુ સંહિતા મનાઈ ફરમાવે છે. ઈશાન કોણમાં નાનો ફુવારો કે જળ-પાત્ર રાખી શકાય પરંતુ ડ્રોઈંગરૂમની ઉપર આખા મકાન માટે ઉપયોગમાં લેવાતા પાણીની ટાંકીને વર્જ્ય ગણાવી. દિવાનખંડમાં પ્રવેશતા જ સામે શ્રી ગણપતિજીની મૂર્તિ કે છબી દેખાય તો તે પણ વાસ્તુશાસ્ત્રમાં ઈચ્છનીય ગણવામાં આવે છે.